ટી-20માં ઘણી ઓછી વખત બને છે જ્યારે કોઇ બોલર બેટ્સમેનોને રન બનાવતા રોકી દે. 148 રનના પડકારનો પીછો કરવા ઉતરેલી સેન્ટ કિટ્સ એન્ડ નેવિસની ટીમને પહેલા ઇરફાને શરૂઆતમાં ક્રિસ ગેલ અને ઇવિન લેવિસની વિકેટ ઝડપી ફટકો આપ્યો હતો. બાદમાં સતત મેઇડન ઓવર નાખીને તેમની પર દબાણ બનાવ્યુ હતું. ઇરફાને કુલ 4 ઓવરમાં ત્રણ મેઇડન ઓવર ફેકી માત્ર એક રન આપ્યો હતો. જ્યારે 2 મહત્વપૂર્ણ વિકેટ ઝડપવામાં પણ સફળતા મળી હતી. આવુ પ્રથમ વખત થયુ છે જ્યારે ટી-20માં કોઇ બોલરે ત્રણ ઓવર મેઇડન ફેકી હોય. ઇરફાને 23 બોલ ડોટ ફેકી હતી, તેના એક બોલ પર માત્ર 1 રન જ આવ્યો હતો.